NORAKSTS

|  |  |
| --- | --- |
| 29.05.2014. | Nr. 7/1 |

######

**JELGAVAS PILSĒTAS DOMES APBALVOJUMU PIEŠĶIRŠANA**

(ziņo I.Škutāne)

 **Atklāti balsojot ar 15 balsīm PAR –** I.Jakovels,S.Stoļarovs, D.Liepiņš, S.Šalājevs, V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav, **ATTURAS** – nav,

Saskaņā ar likuma „Par pašvaldībām” 12.pantu, Jelgavas pilsētas domes apbalvojumu nolikumu (apstiprināts ar Jelgavas pilsētas domes 2011.gada 24.februāra lēmumu Nr.2/14 „Jelgavas pilsētas domes Apbalvojumu nolikuma un Jelgavas pilsētas domes Apbalvojumu piešķiršanas komisijas nolikuma apstiprināšana”) un Jelgavas pilsētas domes Apbalvojumu piešķiršanas komisijas 2014.gada 12.maija lēmumu,

**JELGAVAS PILSĒTAS DOME NOLEMJ:**

1. Piešķirt Jelgavas pilsētas domes apbalvojumu „Goda zīme”:
	1. Ārijai Ozoliņai – SIA „Medicīnas sabiedrība „OPTIMA 1”” bērnu ķirurģei par mūža ieguldījumu veselības aprūpes nodrošināšanā un ieguldīto darbu pilsētas iedzīvotāju veselības aprūpē;
	2. Intai Jorniņai – Jelgavas pilsētas pašvaldības izglītības iestādes „Jelgavas Spīdolas ģimnāzija” biznesa ekonomisko pamatu un ģeogrāfijas skolotājai par augstu profesionālo meistarību pedagoģiskajā darbā, izciliem izglītojamo sasniegumiem mācību priekšmetu olimpiādēs un pilsētas vārda popularizēšanu;
	3. Aigaram Meri – profesionālā kolektīva „Jelgavas kamerorķestris” mākslinieciskajam vadītājam un diriģentam par augstu profesionālo meistarību, aktīvu radošu darbību un ieguldījumu pilsētas vārda popularizēšanā.
2. Piešķirt Jelgavas pilsētas domes apbalvojumu „Goda raksts”:
	1. Dainai Vaivodei – ģimenes ārstei par augstu profesionālo meistarību un ieguldījumu veselības aizsardzībā;
	2. Agijai Pizikai – jauniešu kamerkora „Mītava” un bērnu vokālā ansambļa „Rotiņa” mākslinieciskajai vadītājai un diriģentei par augstu profesionālo meistarību un ieguldījumu kultūrā;
	3. Norbertam Vizulim – biedrības „Zemgales Latviešu strēlnieku biedrība” valdes priekšsēdētājam par pilsonisko aktivitāti un ieguldījumu sabiedriskajā darbībā;
	4. Vitālijam Apetjonokam – Jelgavas pilsētas pašvaldības izglītības iestādes „Jelgavas Amatu vidusskola” Ciparu programmas vadības darbagaldu iestatītāju specialitātes skolotājam par augstu profesionālo meistarību un ieguldījumu izglītībā.
3. Noteikt naudas balvu apbalvojumiem:
	1. apbalvojumam „Goda zīme” – 218,22 *euro*;
	2. apbalvojumam „Goda raksts” – 140,00 *euro*.
4. Jelgavas pilsētas pašvaldības iestādei „Pašvaldības iestāžu centralizētā grāmatvedība” naudas balvu pasniegšanai izmaksāt no Jelgavas pilsētas domes administrācijas budžeta līdzekļiem 1214,66 *euro*.
5. Apbalvojumus pasniegt Jelgavas pilsētas svētkiem veltītajā svinīgajā pieņemšanā 2014.gada 30.maijā.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2014.gada 29.maijā